Document ID: 32011R0939

KOMISIJAS REGULA (ES) Nr. 939/2011
(2011. gada 23. septembris),
ar ko labo Regulu (EK) Nr. 617/2008, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz inkubējamo olu un mājputnu cāļu ražošanu un tirdzniecību
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (1), un jo īpaši tās 121. panta f) punktu saistībā ar 4. pantu,
tā kā:
(1)
Komisijas Regulas (EK) Nr. 617/2008 (2) lietuviešu valodas redakcijā ir vairākas kļūdas. Viena kļūda ir regulas II pielikumā, kas ir daudzās valodās, un tāpēc minētais pielikums būtu jālabo visu valodu redakcijās.
(2)
Tāpēc būtu attiecīgi jālabo Regula (EK) Nr. 617/2008.
(3)
Regula (EK) Nr. 617/2008 grozīta ar Regulu (ES) Nr. 557/2010 (3). Arī Regulas (EK) Nr. 617/2008 III pielikuma nosaukumā, kas aizstāts ar Regulu (ES) Nr. 557/2010, lietuviešu valodas redakcijā ir kļūda, kura būtu jālabo. Pārējos grozījumos, kas ar grozošo regulu izdarīti Regulā (EK) Nr. 617/2008, kļūdu nav. Tādējādi minētie Regulas (EK) Nr. 617/2008 noteikumi nav jālabo.
(4)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Attiecas tikai uz lietuviešu valodas redakciju.
2. pants
Regulas (EK) Nr. 617/2008 II pielikumu aizstāj ar šīs regulas pielikuma tekstu.
3. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 23. septembrī

Labels: 12
3
17
6